Aeronautics Orbiter
Orbiter Mini UAV System je lahka bespilotna letjelica koju proizvodi izraelska firma Aeronautics Defense Systems. Namijenjena je vojnim i sigurnosnim misijama kao što su izviđanje, sukobi niskog intenziteta, urbane borbe te bliske ISTAR misije (obavještavanje, nadzor, određivanje mete i izviđanje).[1] Orbiter je s velikim uspjehom korišten na području Bliskog istoka. Bespilotna letjelica je predstavljena javnosti tokom pariskog air showa 2005. godine. U potpunosti je proizvedena od karbonskog kompozita a pokreće je električni motor koji stvara mali zvučni obris.[1] Letjelica je opremljena optičkom i infracrvenom kamerom, podatkovnim linkom te navigacijskim sistemima (GPS i INS).[1] Ovisno o modelu, Orbiter može provesti u zraku od minimalno dva do maksimalno osam sati.